ટ્રેન્ટ બ્રિજના મેદાન પર મળેલી જીત બાદ કોહલી ભારતના સૌથી સફળ કેપ્ટનોમાં પણ બીજા સ્થાને પહોંચી ગયો. જીતની ટકાવારીની રીતે જોઈએ તો કોહલી સૌથી ઉપર છે. ભારત કોહલીની કેપ્ટનશિપમાં અત્યાર સુધી 38 ટેસ્ટ રમ્યું છે જેમાંથી 22માં જીત જ્યારે 7 મેચોમાં હાર મળી છે. 9 મેચો ડ્રોમાં પરિણમી છે. આ યાદીમાં મહેન્દ્ર સિંહ ધોની સૌથી ઉપર છે. તેના નેતૃત્વમાં ભારત 60 મેચોમાંથી 27માં જીત અને 18 મેચોમાં હાર મેળવી ચૂક્યું છે. 15 મેચોના પરિણામ નીકળી શક્યા નહીં. વિરાટે સૌરવ ગાંગુલીના 21 જીતના રેકોર્ડને પાર કરી આ યાદીમાં બીજું સ્થાન મેળવ્યું.